title: Komisjoni rakendusmäärus (EL) 2017/2233, 4. detsember 2017, millega muudetakse määrust (EÜ) nr 900/2009 seoses Saccharomyces cerevisiae CNCM I-3399 abil toodetud selenometioniini kirjeldusega (EMPs kohaldatav tekst )

text:
               5.12.2017

               ET

               Euroopa Liidu Teataja

               L 319/78

         KOMISJONI RAKENDUSMÄÄRUS (EL) 2017/2233,
   4. detsember 2017,
   millega muudetakse määrust (EÜ) nr 900/2009 seoses Saccharomyces cerevisiae CNCM I-3399 abil toodetud selenometioniini kirjeldusega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 13 lõiget 2,
   ning arvestades järgmist:

               (1)

               Komisjoni määrusega (EÜ) nr 900/2009, (2) mida on muudetud komisjoni rakendusmäärusega (EL) nr 427/2013, (3) on lubatud kasutada Saccharomyces cerevisiae CNCM I-3399 abil toodetud selenometioniini söödalisandina.

               (2)

               Komisjonile on esitatud taotlus loatingimuste muutmise kohta seoses kõnealuse söödalisandi kirjeldusega. Taotlusele olid lisatud asjakohased toetavad andmed. Komisjon edastas taotluse Euroopa Toiduohutusametile (edaspidi „amet“).

               (3)

               Amet jõudis oma 5. juuli 2017. aasta arvamuses (4) järeldusele, et taotletud muudatus ei mõjuta toote ohutust ega tõhusust, ning tuletas meelde toote kasutajate ohutusega seotud riski. Kehtivas loadokumendis on kõnealust riski asjakohaselt käsitlev säte. Amet on teinud ettepaneku, mille kohaselt tuleks kõnealuse söödalisandi kirjeldusse lisada selenotsüsteiini sisaldus, kuid selenotsüsteiini määramiseks sobiva analüüsimeetodi puudumise tõttu ei saa seda ettepanekut järgida.

               (4)

               Kõnealuse muudetud koostisega valmistise hindamisest nähtub, et määruse (EÜ) nr 1831/2003 artiklis 5 sätestatud tingimused loa andmiseks on täidetud.

               (5)

               Seepärast tuleks määrust (EÜ) nr 900/2009 vastavalt muuta.

               (6)

               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 900/2009 muutmine
   Määruse (EÜ) nr 900/2009 lisa neljandas veerus asendatakse pealkirjade „Lisandi kirjeldus“ ja „Toimeaine kirjeldus“ vahel paiknev tekst järgmise tekstiga:

      „orgaaniline seleen, peamiselt selenometioniin (63 %), mille seleeniumisisaldus on 2 000 – 3 500 mg/kg (97–99 % orgaanilist seleeni)“.

   Artikkel 2
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 4. detsember 2017

            Komisjoni nimel

            president

         Jean-Claude JUNCKER

      (1)  ELT L 268, 18.10.2003, lk 29.

      (2)  Komisjoni 25. septembri 2009. aasta määrus (EÜ) nr 900/2009 Saccharomyces cerevisiae CNCM I-3399-st toodetud selenometioniini kui söödalisandi lubamise kohta (ELT L 256, 29.9.2009, lk 12).

      (3)  Komisjoni 8. mai 2013. aasta rakendusmäärus (EL) nr 427/2013, millega antakse luba Saccharomyces cerevisiae NCYC R646 abil saadud selenometioniini kasutamiseks söödalisandina kõikide loomaliikide puhul ning muudetakse määrusi (EÜ) nr 1750/2006, (EÜ) nr 634/2007 ja (EÜ) nr 900/2009 seleenpärmi maksimaalse annuse osas (ELT L 127, 9.5.2013, lk 20).

      (4)  EFSA Journal 2017; 15(7): 4937.


title: Komisjoni rakendusmäärus (EL) 2017/2231, 4. detsember 2017, millega muudetakse rakendusmäärust (EL) 2016/329 seoses 6-fütaasi loa hoidja nimega (EMPs kohaldatav tekst )

text:
               5.12.2017

               ET

               Euroopa Liidu Teataja

               L 319/28

         KOMISJONI RAKENDUSMÄÄRUS (EL) 2017/2231,
   4. detsember 2017,
   millega muudetakse rakendusmäärust (EL) 2016/329 seoses 6-fütaasi loa hoidja nimega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 13 lõiget 3,
   ning arvestades järgmist:

               (1)

               Äriühing Kaesler Nutrition GmbH on esitanud vastavalt määruse (EÜ) nr 1831/2003 artikli 13 lõikele 3 taotluse, milles on tehtud ettepanek muuta komisjoni rakendusmääruses (EL) 2016/329 (2) nimetatud loa hoidja nime.

               (2)

               Söödalisandi 6-fütaasi loa hoidja Lohmann Animal Nutrition GmbH on muutnud oma ärinime ja kannab alates 3. juulist 2017 nime Kaesler Nutrition GmbH. Taotleja on esitanud taotlust toetavad asjakohased andmed.

               (3)

               Kavandatav loa hoidja muutmine on oma olemuselt üksnes administratiivne ega too kaasa kõnealuse söödalisandi uuesti hindamist. Euroopa Toiduohutusametit teavitati kõnealusest taotlusest.

               (4)

               Et äriühing Kaesler Nutrition GmbH saaks kasutada oma turustamisõigust, on vaja muuta loa hoidja nime. Seepärast tuleks rakendusmäärust (EL) 2016/329 vastavalt muuta.

               (5)

               Kuna ohutusnõuetest ei tulene vajadust käesoleva määrusega sätestatud muudatusi viivitamata kohaldada, on asjakohane näha ette üleminekuperiood, mille jooksul võib söödalisandit 6-fütaasi ning seda sisaldavaid eelsegusid ja segasööta, mis vastavad enne käesoleva määruse jõustumiskuupäeva kohaldatavatele sätetele, jätkuvalt turule lasta ja kasutada kuni olemasolevate varude ammendumiseni.

               (6)

               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Komisjoni rakendusmääruse (EL) 2016/329 muutmine
   Rakendusmäärust (EL) 2016/329 muudetakse järgmiselt.

               1)

               Pealkirjas asendatakse sõnad „loa omanik Lohmann Animal Nutrition GmbH“ sõnadega „loa hoidja Kaesler Nutrition GmbH“.

               2)

               Lisa tabeli teises veerus „Loa omanik“ asendatakse sõnad „Lohmann Animal Nutrition GmbH“ sõnadega „Kaesler Nutrition GmbH“.

         Artikkel 2
   Üleminekumeetmed
   Rakendusmääruses (EL) 2016/329 kirjeldatud söödalisandit 6-fütaasi ning seda sisaldavaid eelsegusid ja segasööta, mis on toodetud ja märgistatud enne 25. detsembrit 2017 kooskõlas enne 25. detsembrit 2017 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni.
   Artikkel 3
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 4. detsember 2017

            Komisjoni nimel

            president

         Jean-Claude JUNCKER

      (1)  ELT L 268, 18.10.2003, lk 29.

      (2)  Komisjoni 8. märtsi 2016. aasta rakendusmäärus (EL) 2016/329, milles käsitletakse 6-fütaasi lubamist söödalisandina kõigi linnuliikide, võõrdepõrsaste, nuumsigade, emiste ja vähemtähtsate sealiikide puhul (loa omanik Lohmann Animal Nutrition GmbH) (ELT L 62, 9.3.2016, lk 5).


title: Komisjoni rakendusmäärus (EL) 2017/2235, 4. detsember 2017, millega kehtestatakse erand määrustest (EÜ) nr 2305/2003, (EÜ) nr 969/2006 ja (EÜ) nr 1067/2008, rakendusmäärustest (EL) 2015/2081 ja (EL) 2017/2200, määrusest (EÜ) nr 1964/2006, rakendusmäärusest (EL) nr 480/2012 ja määrusest (EÜ) nr 1918/2006 seoses impordilitsentsitaotluste esitamise ja kõnealuste litsentside väljaandmise kuupäevadega 2018. aastal teravilja, riisi ja oliiviõli tariifikvootide raames

text:
               6.12.2017

               ET

               Euroopa Liidu Teataja

               L 320/1

         KOMISJONI RAKENDUSMÄÄRUS (EL) 2017/2235,
   4. detsember 2017,
   millega kehtestatakse erand määrustest (EÜ) nr 2305/2003, (EÜ) nr 969/2006 ja (EÜ) nr 1067/2008, rakendusmäärustest (EL) 2015/2081 ja (EL) 2017/2200, määrusest (EÜ) nr 1964/2006, rakendusmäärusest (EL) nr 480/2012 ja määrusest (EÜ) nr 1918/2006 seoses impordilitsentsitaotluste esitamise ja kõnealuste litsentside väljaandmise kuupäevadega 2018. aastal teravilja, riisi ja oliiviõli tariifikvootide raames
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 18. juuni 1996. aasta määrust (EÜ) nr 1095/96 vastavalt GATTi artikli XXIV lõikele 6 toimunud läbirääkimiste tulemusel koostatud CXL-loendis sätestatud kontsessioonide rakendamise kohta, (1) eriti selle artiklit 1,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (2) eriti selle artikli 187 punkti e,
   ning arvestades järgmist:

               (1)

               Komisjoni määrustega (EÜ) nr 2305/2003, (3) (EÜ) nr 969/2006 (4) ja (EÜ) nr 1067/2008 (5) ning komisjoni rakendusmäärustega (EL) 2015/2081 (6) ja (EL) 2017/2200 (7) on kehtestatud erisätted kvoodi 09.4126 alla kuuluva odra, kvoodi 09.4131 alla kuuluva maisi, kvootide 09.4123, 09.4124, 09.4125 ja 09.4133 alla kuuluva muu kui kõrge kvaliteediga pehme nisu ning kvootide 09.4306, 09.4307, 09.4308, 09.4277, 09.4278 ja 09.4279 alla kuuluvate Ukrainast pärit teatavate teraviljade impordilitsentsitaotluste esitamiseks ja impordilitsentside väljaandmiseks.

               (2)

               Komisjoni määrusega (EÜ) nr 1964/2006 (8) ja komisjoni rakendusmäärusega (EL) nr 480/2012 (9) on kehtestatud erisätted kvoodi 09.4517 alla kuuluva Bangladeshist pärit riisi ja kvoodi 09.4079 alla kuuluva purustatud riisi impordilitsentsitaotluste esitamiseks ja impordilitsentside väljaandmiseks.

               (3)

               Komisjoni määrusega (EÜ) nr 1918/2006 (10) on kehtestatud erisätted Tuneesiast pärit oliiviõli impordilitsentsitaotluste esitamiseks ja impordilitsentside väljaandmiseks kvoodi 09.4032 raames.

               (4)

               Võttes arvesse puhkepäevi 2018. aastal, tuleks teatavate ajavahemike suhtes teha erand määrustest (EÜ) nr 2305/2003, (EÜ) nr 969/2006 ja (EÜ) nr 1067/2008, rakendusmäärustest (EL) 2015/2081 ja (EL) 2017/2200, määrusest (EÜ) nr 1964/2006, rakendusmäärusest (EL) nr 480/2012 ja määrusest (EÜ) nr 1918/2006 seoses impordilitsentsitaotluste esitamise ja kõnealuste litsentside väljaandmise kuupäevadega, et tagada vastavatest kvoodimahtudest kinnipidamine.

               (5)

               Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Teravili
   1.   Erandina määruse (EÜ) nr 2305/2003 artikli 3 lõike 1 teisest lõigust ei tohi kvoodi 09.4126 alla kuuluva odra impordilitsentsitaotlusi 2018. aastaks esitada pärast reedet, 14. detsembrit 2018 kella 13.00 Brüsseli aja järgi.
   2.   Erandina määruse (EÜ) nr 2305/2003 artikli 3 lõike 4 esimesest lõigust antakse kvoodi 09.4126 alla kuuluva odra impordilitsentsid 2018. aastaks, mille kohta on taotlus esitatud käesoleva määruse I lisas osutatud ajavahemike jooksul, välja I lisas esitatud kuupäevadel, kui komisjoni määruse (EÜ) nr 1301/2006 (11) artikli 7 lõike 2 kohaselt võetud meetmetest ei tulene teisiti.
   3.   Erandina määruse (EÜ) nr 969/2006 artikli 4 lõike 1 teisest lõigust ei tohi kvoodi 09.4131 alla kuuluva maisi impordilitsentsitaotlusi 2018. aastaks esitada pärast reedet, 14. detsembrit 2018 kella 13.00 Brüsseli aja järgi.
   4.   Erandina määruse (EÜ) nr 969/2006 artikli 4 lõike 4 esimesest lõigust antakse kvoodi 09.4131 alla kuuluva maisi impordilitsentsid 2018. aastaks, mille kohta on taotlus esitatud käesoleva määruse I lisas osutatud ajavahemike jooksul, välja I lisas esitatud kuupäevadel, kui määruse (EÜ) nr 1301/2006 artikli 7 lõike 2 kohaselt võetud meetmetest ei tulene teisiti.
   5.   Erandina määruse (EÜ) nr 1067/2008 artikli 4 lõike 1 teisest lõigust ei tohi kvootide 09.4123, 09.4124, 09.4125 ja 09.4133 alla kuuluva muu kui kõrge kvaliteediga pehme nisu impordilitsentsitaotlusi 2018. aastaks esitada pärast reedet, 14. detsembrit 2018 kella 13.00 Brüsseli aja järgi.
   6.   Erandina määruse (EÜ) nr 1067/2008 artikli 4 lõike 4 esimesest lõigust antakse kvootide 09.4123, 09.4124, 09.4125 ja 09.4133 alla kuuluva muu kui kõrge kvaliteediga pehme nisu impordilitsentsid 2018. aastaks, mille kohta on taotlus esitatud käesoleva määruse I lisas osutatud ajavahemike jooksul, välja I lisas esitatud kuupäevadel, kui komisjoni määruse (EÜ) nr 1301/2006 artikli 7 lõike 2 kohaselt võetud meetmetest ei tulene teisiti.
   7.   Erandina rakendusmääruse (EL) 2015/2081 artikli 2 lõike 1 teisest lõigust ei tohi kvootide 09.4306, 09.4307 ja 09.4308 alla kuuluvate Ukrainast pärit teraviljade impordilitsentsitaotlusi 2018. aastaks esitada pärast reedet, 14. detsembrit 2018 kella 13.00 Brüsseli aja järgi.
   8.   Erandina rakendusmääruse (EL) 2015/2081 artikli 2 lõikest 3 antakse kvootide 09.4306, 09.4307 ja 09.4308 alla kuuluvate Ukrainast pärit teraviljade impordilitsentsitaotlusi 2018. aastaks, mille kohta on taotlus esitatud käesoleva määruse I lisas osutatud ajavahemike jooksul, välja I lisas esitatud kuupäevadel, kui komisjoni määruse (EÜ) nr 1301/2006 artikli 7 lõike 2 kohaselt võetud meetmetest ei tulene teisiti.
   9.   Erandina rakendusmääruse (EL) 2017/2200 artikli 2 lõike 1 teisest lõigust ei tohi kvootide 09.4277, 09.4278 ja 09.4279 alla kuuluvate Ukrainast pärit teraviljade impordilitsentsitaotlusi 2018. aastaks esitada pärast reedet, 14. detsembrit 2018 kella 13.00 Brüsseli aja järgi.
   10.   Erandina rakendusmääruse (EL) 2017/2200 artikli 2 lõikest 3 antakse kvootide 09.4277, 09.4278 ja 09.4279 alla kuuluvate Ukrainast pärit teraviljade impordilitsentsitaotlusi 2018. aastaks, mille kohta on taotlus esitatud käesoleva määruse I lisas osutatud ajavahemike jooksul, välja I lisas esitatud kuupäevadel, kui komisjoni määruse (EÜ) nr 1301/2006 artikli 7 lõike 2 kohaselt võetud meetmetest ei tulene teisiti.
   Artikkel 2
   Riis
   1.   Erandina määruse (EÜ) nr 1964/2006 artikli 4 lõike 3 esimesest lõigust ei tohi kvoodi 09.4517 alla kuuluva Bangladeshist pärit riisi impordilitsentsitaotlusi 2018. aastaks esitada pärast reedet, 7. detsembrit 2018 kella 13.00 Brüsseli aja järgi.
   2.   Erandina määruse (EÜ) nr 1964/2006 artikli 5 lõikest 2 antakse kvoodi 09.4517 alla kuuluva Bangladeshist pärit riisi impordilitsentsid 2018. aastaks, mille kohta on taotlus esitatud käesoleva määruse II lisas osutatud ajavahemike jooksul, välja II lisas esitatud kuupäevadel, kui komisjoni määruse (EÜ) nr 1301/2006 artikli 7 lõike 2 kohaselt võetud meetmetest ei tulene teisiti.
   3.   Erandina rakendusmääruse (EL) nr 480/2012 artikli 2 lõike 1 kolmandast lõigust ei tohi kvoodi 09.4079 alla kuuluva purustatud riisi impordilitsentsitaotlusi 2018. aastaks esitada pärast reedet, 7. detsembrit 2018 kella 13.00 Brüsseli aja järgi.
   4.   Erandina rakendusmääruse (EL) nr 480/2012 artikli 3 lõikest 2 antakse kvoodi 09.4079 alla kuuluva purustatud riisi impordilitsentsid 2018. aastaks, mille kohta on taotlus esitatud käesoleva määruse II lisas osutatud ajavahemike jooksul, välja II lisas esitatud kuupäevadel, kui komisjoni määruse (EÜ) nr 1301/2006 artikli 7 lõike 2 kohaselt võetud meetmetest ei tulene teisiti.
   Artikkel 3
   Oliiviõli
   1.   Erandina määruse (EÜ) nr 1918/2006 artikli 3 lõikest 1 ei tohi Tuneesiast pärit oliiviõli impordilitsentsitaotlusi 2018. aastaks esitada pärast teisipäeva, 11. detsembrit 2018.
   2.   Erandina määruse (EÜ) nr 1918/2006 artikli 3 lõikest 3 antakse Tuneesiast pärit oliiviõli impordilitsentsid, mille kohta on taotlus esitatud käesoleva määruse III lisas osutatud perioodidel, välja III lisas esitatud kuupäevadel, kui määruse (EÜ) nr 1301/2006 artikli 7 lõike 2 kohaselt võetud meetmetest ei tulene teisiti.
   Artikkel 4
   Jõustumine
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Määruse kehtivusaeg lõpeb 1. jaanuaril 2019.

      Käesolev määrus on tervikuna siduv ja liikmesriikides vahetult kohaldatav kooskõlas aluslepingutega.
      Brüssel, 4. detsember 2017

            Komisjoni nimel

            presidendi eest

            põllumajanduse ja maaelu arengu peadirektoraadi

            peadirektor

         Jerzy PLEWA

      (1)  EÜT L 146, 20.6.1996, lk 1.

      (2)  ELT L 347, 20.12.2013, lk 671.

      (3)  Komisjoni 29. detsembri 2003. aasta määrus (EÜ) nr 2305/2003, millega avatakse kolmandatest riikidest imporditava odra ühenduse tariifikvoot ja sätestatakse selle haldamine (ELT L 342, 30.12.2003, lk 7).

      (4)  Komisjoni 29. juuni 2006. aasta määrus (EÜ) nr 969/2006, millega avatakse kolmandatest riikidest imporditava maisi ühenduse tariifikvoot ja sätestatakse selle haldamine (ELT L 176, 30.6.2006, lk 44).

      (5)  Komisjoni 30. oktoobri 2008. aasta määrus (EÜ) nr 1067/2008, millega avatakse kolmandatest riikidest pärit muu kui kõrge kvaliteediga pehme nisu ühenduse tariifikvoodid ja sätestatakse nende haldamine ning kehtestatakse erand nõukogu määrusest (EÜ) nr 1234/ (ELT L 290, 31.10.2008, lk 3).

      (6)  Komisjoni 18. novembri 2015. aasta rakendusmäärus (EL) 2015/2081, millega avatakse Ukrainast pärit teatavate teraviljade impordi tariifikvoodid ja sätestatakse nende haldamine (ELT L 302, 19.11.2015, lk 81).

      (7)  Komisjoni 28. novembri 2017. aasta rakendusmäärus (EL) 2017/2200, millega avatakse Ukrainast pärit teatavate teraviljade impordi tariifikvoodid ja sätestatakse nende haldamine (ELT L 313, 29.11.2017, lk 1).

      (8)  Komisjoni 22. detsembri 2006. aasta määrus (EÜ) nr 1964/2006, milles sätestatakse üksikasjalikud eeskirjad Bangladeshist pärit riisi impordikvootide avamiseks ja haldamiseks vastavalt nõukogu määrusele (EMÜ) nr 3491/90 (ELT L 408, 30.12.2006, lk 19).

      (9)  Komisjoni 7. juuni 2012. aasta rakendusmäärus (EL) nr 480/2012, millega avatakse CN-koodi 1901 10 00 alla kuuluvate toiduainete tootmiseks ettenähtud CN-koodi 1006 40 00 alla kuuluva purustatud riisi tariifikvoot ja sätestatakse selle haldamine (ELT L 148, 8.6.2012, lk 1).

      (10)  Komisjoni 20. detsembri 2006. aasta määrus (EÜ) nr 1918/2006, millega avatakse ühenduse tariifikvoot Tuneesiast pärit oliiviõli kohta ja sätestatakse selle kvoodi haldamine (ELT L 365, 21.12.2006, lk 84).

      (11)  Komisjoni 31. augusti 2006. aasta määrus (EÜ) nr 1301/2006, millega kehtestatakse ühised eeskirjad, et hallata põllumajandussaaduste ja -toodete imporditariifikvoote, mille suhtes kohaldatakse impordilitsentside süsteemi (ELT L 238, 1.9.2006, lk 13).

      I LISA

                  Teravilja impordilitsentsitaotluste esitamise perioodid

                  Litsentside väljaandmise kuupäev

                  Alates reedest, 16. märtsist kl 13.00st Brüsseli aja järgi kuni reede, 23. märtsi 2018 kl 13.00ni Brüsseli aja järgi

                  Esimene tööpäev alates teisipäevast, 3. aprillist 2018

                  Alates reedest, 23. märtsist kl 13.00st Brüsseli aja järgi kuni reede, 30. märtsi 2018 kl 13.00ni Brüsseli aja järgi

                  Esimene tööpäev alates reedest, 6. aprillist 2018

                  Alates reedest, 20. aprillist kl 13.00st Brüsseli aja järgi kuni reede, 27. aprilli 2018 kl 13.00ni Brüsseli aja järgi

                  Esimene tööpäev alates esmaspäevast, 7. maist 2018

                  Alates reedest, 27. aprillist kl 13.00st Brüsseli aja järgi kuni reede, 4. mai 2018 kl 13.00ni Brüsseli aja järgi

                  Esimene tööpäev alates esmaspäevast, 14. maist 2018

                  Alates reedest, 3. augustist kl 13.00st Brüsseli aja järgi kuni reede, 10. augusti 2018 kl 13.00ni Brüsseli aja järgi

                  Esimene tööpäev alates esmaspäevast, 20. augustist 2018

                  Alates reedest, 19. oktoobrist kl 13.00st Brüsseli aja järgi kuni reede, 26. oktoobri 2018 kl 13.00ni Brüsseli aja järgi

                  Esimene tööpäev alates esmaspäevast, 5. novembrist 2018

      II LISA

                  Riisi impordilitsentsitaotluste esitamise perioodid

                  Litsentside väljaandmise kuupäev

                  Alates reedest, 16. märtsist kl 13.00st Brüsseli aja järgi kuni reede, 23. märtsi 2018 kl 13.00ni Brüsseli aja järgi

                  Esimene tööpäev alates neljapäevast, 12. aprillist 2018

                  Alates reedest, 23. märtsist kl 13.00st Brüsseli aja järgi kuni reede, 30. märtsi 2018 kl 13.00ni Brüsseli aja järgi

                  Esimene tööpäev alates neljapäevast, 12. aprillist 2018

                  Alates reedest, 20. aprillist kl 13.00st Brüsseli aja järgi kuni reede, 27. aprilli 2018 kl 13.00ni Brüsseli aja järgi

                  Esimene tööpäev alates neljapäevast, 10. maist 2018

                  Alates reedest, 27. aprillist kl 13.00st Brüsseli aja järgi kuni reede, 4. mai 2018 kl 13.00ni Brüsseli aja järgi

                  Esimene tööpäev alates neljapäevast, 17. maist 2018

                  Alates reedest, 3. augustist kl 13.00st Brüsseli aja järgi kuni reede, 10. augusti 2018 kl 13.00ni Brüsseli aja järgi

                  Esimene tööpäev alates neljapäevast, 23. augustist 2018

                  Alates reedest, 19. oktoobrist kl 13.00st Brüsseli aja järgi kuni reede, 26. oktoobri 2018 kl 13.00ni Brüsseli aja järgi

                  Esimene tööpäev alates neljapäevast, 8. novembrist 2018

      III LISA

                  Oliiviõli impordilitsentsitaotluste esitamise perioodid

                  Litsentside väljaandmise kuupäev

                  Esmaspäev, 26. märts või teisipäev, 27. märts 2018

                  Esimene tööpäev alates reedest, 6. aprillist 2018

                  Esmaspäev, 7. mai või teisipäev, 8. mai 2018

                  Esimene tööpäev alates reedest, 18. maist 2018

                  Esmaspäev, 13. august või teisipäev, 14. august 2018

                  Esimene tööpäev alates kolmapäevast, 22. augustist 2018

                  Esmaspäev, 29. oktoober või teisipäev, 30. oktoober 2018

                  Esimene tööpäev alates neljapäevast, 8. novembrist 2018